«Азаматтарға арналған үкіметке» жаңа басшы тағайындалды
"«Азаматтарға арналған үкіметке» жаңа басшы тағайындалды" | "https://abai.kz/post/175508"
TITLE: «Азаматтарға арналған үкіметке» жаңа басшы тағайындалды
URL: https://abai.kz/post/175508
META: "«Азаматтарға арналған үкіметке» жаңа басшы тағайындалды" | "https://abai.kz/post/175508"
DATE: 30.10.2023
AUTHOR(s): Abai.kz
TOTAL WORDS: 160
TEXT: Цифрлық даму министрі Бағдат Мусин «Азаматтарға арналған үкіметтің» жаңа төрағасын таныстырды. «Азаматтарға арналған үкімет» мемлекеттік корпорациясының басқарма төрағасы болып Арман Кенжеғалиев тағайындалды. Арман Шоқанұлы Қазақ гуманитарлық-заң университетін, «Қайнар» университетін және Шеффилд университетін бітірген. Мамандығы бойынша біліктілігі-экономист, заңгер, мемлекеттік басқару және мемлекеттік саясат саласындағы магистр. Еңбек жолын 1999 жылы коммерциялық ұйымда заңгер болып бастаған. 2002-2003 жылдары «Қазпошта» АҚ «Астана почтамт"АФ құқықтық жұмыс бойынша бас маманы болып жұмыс істеді. 2003 — 2012 жылдары ҚР Әділет министрлігінің құрылымында түрлі лауазымдарда жұмыс істеген. 2012 — 2017 жылдары — ҚР Премьер-Министрі кеңсесінің индустриялық-инновациялық даму бөлімінің бас сарапшысы, кеңесшісі қызметінде істеген. 2017 — 2018 жылдары — ҚР Әділет Министрлігінің Тіркеу қызметі және заң қызметтерін ұйымдастыру департаменті директорының орынбасары. 2018 — 2020 жылдары — директордың орынбасары; ҚР Әділет министрлігінің Заңға тәуелді актілер департаментінің директоры. 2020 жылдың тамыз айынан бастап ҚР Әділет министрлігінің заңнама департаментінің директоры қызметін атқарды. 2021 жылғы 26 мамырдан бастап қазіргі тағайындауға дейін — ҚР цифрлық даму, инновациялар және аэроғарыш өнеркәсібі министрлігі аппаратының басшысы. Abai.kz
